b'\n_START_ARTICLE_\nEmil Cen\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodil se je v kraju \xc4\x8crni vrh (sedaj ital. Montefosca) v dru\xc5\xbeini kmeta Jo\xc5\xbeefa in gospodinje Antonije Cen\xc4\x8di\xc4\x8d, rojene \xc5\xa0pehonja. Gimnazijo in bogoslovje je \xc5\xa1tudiral v Vidmu (1937-1949) in bil 29. junija 1949 posve\xc4\x8den v ma\xc5\xa1nika. Najprej je v letih 1949-1952 kot kaplan slu\xc5\xbeboval v Mer\xc5\xbeolah (sedaj Masarolis) in Praprotnem (Prepotto), nato od 1952-1955 kot \xc5\xbeupni upravitelj v \xc4\x8ceneboli (Canebola), kjer je postavil novo cerkev, bil od 1955-1957 kaplan v Comegliansu v Karnijskih Alpah, od koder je od\xc5\xa1el v Arbe\xc4\x8d (Erbezzo) in Gorenji Tarbilj (Tribil di Sopra). V \xc4\x8dasu slu\xc5\xbebovanja je na Univerzi v Padovi kon\xc4\x8dal \xc5\xa1tudij prava. Z \xc5\xbeupnikoma Birti\xc4\x8dem in Lavren\xc4\x8di\xc4\x8dem je leta 1966 ustanovil kulturno-verski list Dom. V Domu in na \xc5\xa1tevilnih predavanjih je zagovarjal naravne, narodne, verske in politi\xc4\x8dne pravice bene\xc5\xa1kih Slovencev ter \xc5\xbeigosal gospodarsko zapostavljenost Bene\xc4\x8dije, ki je prebivalstvo silila v odseljevanje.'